Nyeste Skilderie af Kiøbenhavn, 1824-05-01
Saaledes hedder det til Ex. allerede i det 8. T. hos Salomon, lyksaligt er det Menneske, der finder Viisdom, og det Menneske, der bekommer Forstand; et andet Sted hos ham: kjøb Viisdom, kjøb Forstand; et tredie Sted, at besidde Viisdom er bedre, end Guld, at besidde Forstand, er ypperligere, end at have Sølv, et fjerde Sted; frygt Gud, og hold hans Bud, det paaligger ethvert Menneske, thi Gud skal føre enhver Handling for Dommen, alt hvad der er skjult, hvad enten det er Godt eller Ondt. J Jobs Bog hedder det: Herren giengielder Enhver efter sine Gjerninger. Og nu i det n. T. hvor hyppigen opfordres vi ikke der, af Jesus, vor Religionsstifter, og hans Apostler til uafbrudt Fremgang i Kundskab, som i Dyd, Følgende af ham, godtgjøre fuldeligen, hans høie og hellige Alvor dermed, J skulle erkjende Sandheden, og Sandheden skal gjøre Eder fri, et andet Sted udbryder han: værer fuldkomne ligesom Eders himmelske Fader. er fuldkommen; endvidere af ham: Gud er en Aand, og de som tilbede ham, bør tilbede ham i Aand og Sandhed, ikke Enhver, som kalder mig Herre, Herre, skal komme i Himmeriges Rige, men kun Den, som gjør min Faders Villie, vær tro indtil Døden, saa vil jeg give Dig Livsens Krone, og nu denne hans ypperlige Hovedregel, for vort Forhold imod vore Medmennesker: Alt, hvad J ville, at Menneskene skulle gjøre mod Eder, det gjøre J og dem, (minder den ikke paa det stærkeste om, hvor absolut nødvendigt det er, i egentlig Forstand, at være oplyst, for ved enhver Leilighed, at kunne med Sikkerhed vide og indsee, hvad vi bør gjøre, som og hvad vi bør undlade at gjøre?) Hos Paulus til Ex. Følgende: prøver Alt, og vælger det Bedste, jeg taler som til Forstandige, dømmer I, hvad jeg siger: Gud skal betale Enhver efter sine Gierninger; vi bør Alle aabenbares for Christi Domstol, at Enhver kan faae Løn, efter det, som han har gjort i Legemet, enten Godt eller Ondt, hvad et Menneske saaer, det skal han ogsaa høste. Johannes siger: troer ikke hver Aand, men prøver Aanderne, om de ere af Gud, thi mange falske Lærere ere udgangne i Verden. Viis mig din Tro af dine Gjerninger, saaledes taler Jacob, og Peder siger: jeg befinder i Sandhed, at Gud anseer ikke Personer, men Enhver som frygter ham og over Retfærdighed, er ham behagelig, i hvad Folk han er af. Men godtgjør nu ikke det Anførte, meer end tilstrækkeligt, at det er vor helligste Pligt: stedse at tiltage i Oplysning, som i Retskaffenhed? Hvad skal man da vel dømme, om dem af vore Dages Ordførere, der vistnok meget ivrigen anprise Bibelens Udbredelse, men alligevel desuagtet, som det synes, med al Flid undgaae at anføre, eller omtale de ovennævnte, og lignende Yttringer af den hellige Skrift, der især opfordre til fortsat Fremgang i Sandhed og Dyd, og hvorved opnaaes disse saa vigtige Goder, uden ved ivrig, vedholdende Brug af Fornuften, denne Guds himmelske Gave til os, ligesom jo ogsaa den Oplystes Samvittighed, uafladeligen advarer ham mod det Onde, som og opfordrer ham til at udøve det Gode. Og hvilke Mennesker, vare de, der i enhver Tidsalder udmærkede sig saa hæderligen, til Lyst og Gavn for hele Menneskeheden, og hvis Minde, indtil de sildigste Tider, stedse ville blive velsignede af enhver Retsindig? Var det ikke dem, der af al Magt stræbte at fremme sand Oplysning og Moralitet? Endskjøndt hine omtalte Ordførere, med Rette anprise Bibelens Læsning for Alle - hvortil hensigtsmæssige Udtog af den, dog synes at være mere passende - saa synes dog, ifølge deres Skrifter, Hovedformaalet for deres Bestræbelser, hverken at være mere eller mindre, end at bringe deres Medmennesker til at antage, som afgjort Sandhed: at det er yderst farligt, ja formasteligt, i Religionssager at benytte Fornuften som Dommer, som og, at Jesus kun, eller dog helst, antager Syndere. En Anskuelse, der strider ligesaa meget imod Bibelen, som imod Fornuften, hvorfor og mange af Jordens største og ædleste Mænd, gjennem alle Tidsaldre, saavelsom i vore Dage, paa det kraftigste have modarbeidet, og endnu modarbeide, denne ligesaa falske, som for Moraliteten yderst skadelige Lære.